APROBACIÓN DEFINITIVA DO REGULAMENTO DO CONSELLO MUNICIPAL DE IGUALDADE
ADMINISTRACIÓN LOCAL — Municipal — Cangas (Ordenanzas e Regulamentos, 18/04/2016)

Aprobado inicialmente polo Pleno da Corporación, en sesión de data do 5 de febreiro de 2016 o “Regulamento do Consello Municipal de Igualdade” e sometido ao trámite de exposición pública mediante anuncio publicado no BOP nº 35, de data do 22 de febreiro de 2016, non formulándose reclamacións ó mesmo, elévase a definitivo o acordo de aprobación inicial e publícase o texto íntegro do Regulamento para o seu xeral coñecemento e en cumprimento do establecido no artigo 70.2, da Lei 7/1985, de 2 de abril, Reguladora das Bases de Réxime Local: A Constitución española, no título preliminar, promulga o dereito da cidadanía a participar na vida política, económica, cultural e social (artigo 9.2) aludindo á obriga dos poderes públicos de promover as condicións para a participación libre e eficaz da cidadanía no desenvolvemento político, social, económico e cultural. A Lei 7/1985, do 2 de abril, Reguladora das Bases de Réxime Local, refírese aos municipios como canles inmediatas de participación cidadá nos asuntos públicos. A referida norma no seu artigo 25.1 dispón que “O Municipio, para a xestión dos seus intereses e no ámbito das súas competencias, pode promover toda clase de actividades e prestar cantos servizos públicos contribúan a satisfacer as necesidades e aspiracións da comunidade veciñal.” Este mesmo referente normativo nos seus artigos 69 a 72 establece os mecanismos a través dos cales facer efectivo o dereito de participación de toda a cidadanía na vida local. Deste xeito o artigo 70 bis (engadido pola Lei 57/2003, de 16 de decembro, de medidas para a modernización do goberno local) establece que os Concellos deberán establecer e regular en normas de carácter orgánico, procedementos e órganos axeitados, para a efectiva participación dos veciños e veciñas nos asuntos da vida pública local. Disposicións coincidentes coas recollidas na Lei 5/1997, de 22 de xullo, de Administración Local de Galicia, aínda que o Artigo 71 desta norma precisa: “1. Así mesmo, por acordo do Pleno e en municipios con máis de 20.000 habitantes, poderán crearse órganos de participación sectorial en relación cos ámbitos de actuación pública municipal que pola súa natureza permítano, coa finalidade de integrar a participación da cidadanía e das súas asociacións nos asuntos municipais.2. Presidirán os órganos de participación sectorial os Concelleiros/as en quen delegue o Alcalde/Alcaldesa. E o artigo 72 establece que “Corresponderán aos órganos de participación sectorial, en relación co territorio ou o sector material correspondente, as seguintes funcións: 1. Propor ao órgano competente fórmulas encamiñadas a resolver os problemas relacionados co ámbito das súas funcións.2. Emitir informes, a iniciativa propia ou do Concello, sobre materias da súa competencia.3. Emitir e formular propostas e suxestións en relación co funcionamento dos servizos e organismos públicos municipais.4 Exercer as demais de natureza semellante que determine o acordo de creación.” Así, o Consello Municipal de Igualdade, constitúese como un organismo de representación, participación e comunicación de carácter consultivo entre o movemento asociativo e a administración local para a toma de decisións sobre as políticas públicas destinadas á consecución do principio de igualdade de oportunidades entre mulleres e homes en todos os ámbitos da vida política, económica e social do municipio e con implantación en todo o termo municipal de Cangas. O Consello Municipal de Igualdade constitúese como órgano de consulta e participación cidadán na planificación e intervención dos asuntos que con arreglo ó presente Regulamento constitúen os obxectivos do mesmo, en base ao principio de igualdade do Concello de Cangas, coas finalidades e competencias que de seguido se desenvolven. Serán obxectivos do Consello Municipal de Igualdade os seguintes: O Consello Municipal de Igualdade estará integrado por: No seo do Consello poderán constituírse as seguintes Comisións de traballo: — Violencia de xénero e imaxe social. — Conciliación e reparto das responsabilidades. — Cultura e Educación. — Saúde e sexualidade. — Formación e emprego. Estas comisións poderanse ampliar ou diminuír segundo o considere oportuno o Consello. As actas do Consello Municipal de Igualdade terán carácter de documento público polo que a Secretaría Xeral do Concello designará un/unha traballador/a para levantar acta de cada sesión. A convocatoria das sesións ordinarias deberá realizarse, pola Presidencia do Consello, cunha antelación mínima de sete días hábiles de antelación ao día da súa celebración. A Concellería con competencias na área de Igualdade, en coordinación coa Secretaría Xeral do Concello, porá a disposición das persoas que compoñen o Consello a documentación necesaria para o axeitado desenvolvemento das súas tarefas. O Consello Municipal de Igualdade celebrará sesión ordinaria cando menos unha vez cada tres meses. Poderán convocarse sesións extraordinarias cando así o decida a Presidencia do Consello ou o soliciten as 3/5 partes do número total das persoas membros. As sesións extraordinarias serán convocadas no prazo máximo dos tres días hábiles seguintes á data de entrada da solicitude no Rexistro Municipal, cando así o soliciten as 3/5 partes do Consello. A sesión extraordinaria do Consello deberá celebrarse nun prazo de vinte días a contar dende o momento da convocatoria, salvo caso de forza maior. A presidencia poderá convocar tamén sesións extraordinarias, de carácter urxente, cando a urxencia dos asuntos a tratar non permita a convocatoria coa antelación mínima establecida neste Regulamento. As decisións serán tomadas pola maioría simple dos/das representantes presentes na sesión do Consello, agás aquelas que por regulamentación se esixa algunha maioría cualificada. O Consello Municipal de Igualdade conta cos seguintes cargos unipersoais, que formarán a Mesa do Consello: — Presidencia. — Vicepresidencia. — Secretaría. — Vogais das Comisións de Traballo Ostentará a Presidencia o/a Alcalde/sa ou Concelleira/o en quen delegue. Serán funcións da Presidencia: A Vicepresidencia será para a persoa titular da Concellería competente en materia de igualdade. No caso de que a delegación da Presidencia sexa a favor da persoa titular da Concellería competente en materia de igualdade, poderase delegar, no caso de que se considere necesario, a Vicepresidencia noutra persoa membro da Corporación. Serán as súas funcións: Asistir á Presidencia do C. M. I. nos asuntos que esta requira. Substituír á Presidencia, por delegación desta, nos casos de ausencia ou enfermidade. Exercerá a Secretaría o/a Secretario/a Celia Alicia Jie Arjol Mouissi, quen poderá delegar en persoal municipal. O/a Secretario/a actuará con voz, pero sen voto. Corresponde á Secretaría as seguintes funcións: A Secretaría contará co apoio do persoal municipal dependente da Concellería con competencias en igualdade, que se considere en cada caso necesario para o cumprimento dos obxectivos e funcións do Consello. O Consello Local de Igualdade decidirá a constitución de Comisións de Traballo con carácter temporal ou permanente, segundo os intereses, necesidades e posibilidades do Consello. As comisións de traballo elaborarán informes, estudos e propostas de actuación en materia da súa competencia. Poderán participar nas Comisións de traballo aquelas persoas que sexan requiridas polo Consello, ou que o soliciten formalmente diante deste organismo, para presentar informes técnicos ou formular cuestións que lles afecten directamente a elas ou ó colectivo que representan. As persoas integrantes do Consello local de Igualdade serán renovadas, aínda que podan ser nomeadas as mesmas persoas, cando se renove a Corporación, e no prazo máximo de tres meses despois de constituída. A persoa que exerza a Presidencia dirixirase ás institucións e organizacións interesadas para proceder á renovación cando proceda. A Presidencia corresponderalle o/a Alcalde/sa ou Concelleiro/a en quen delegue. A Vicepresidencia corresponderalle ao Concelleiro/a con competencias en materia de Igualdade ou noutro Concelleiro/a, no caso de que o primeiro/a sexa designado/a na Presidencia. As persoas representantes de cada partido político municipal con representación no Pleno, serán designadas polos grupos ós que pertenzan. Un/unha representante de cada Asociación de Mulleres e dos colectivos que traballen aspectos relacionados coa igualdade elixida por cada Asociación As/os representantes das Secretarías da Muller dos sindicatos serán designadas por cada un deles. As persoas técnicas serán designadas pola Concellería con competencias na área de Igualdade. Por cada Conselleira/o poderá designarse unha/un suplente que asista ás xuntanzas e participe das tarefas da persoa titular por ausencia xustificada deste/a. O nomeamento poderá extinguirse por: 1.—Revogación por parte da entidade á que representa 2.—Renuncia expresa da persoa interesada 3.—Disolución da entidade asociativa. As persoas representantes cesarán automaticamente como membros do Consello.4.—Ausencias inxustificadas a tres ou máis sesións ordinarias consecutivas. Nos casos de revogación, renuncia ou disolución, deberase comunicar a mesma á Presidencia, mediante escrito presentado no Rexistro do Concello. O CMI para tratar temas específicos e puntuais poderá solicitar a asistencia de persoas de recoñecida valía ou coñecementos nunha materia, ou de entidades afectadas por un problema, que terán voz, pero non voto. O presente Regulamento unha vez aprobado definitivamente polo Pleno da Corporación, entrará en vigor unha vez se publique o seu texto íntegro no Boletín Oficial da Provincia e transcorrera o prazo de 15 días hábiles a partir da súa publicación. Cangas, 5 de abril de 2016.—Alcalde-presidente, Cesar Andres Borotau Casini.